**Správa o činnosti komisie rozhodcov SZZ za rok 2013**

Vážené dámy, Vážení páni

dovoľte mi, aby som Vás v krátkosti oboznámil s činnosťou KR za uplynulí rok.

Komisia rozhodcov pri SZZ v období do 01.01. do 08.06.2013 pracovala v nasledovnom zložení : predseda komisie : Marek MLYNEK, členovia komisie : Andrea ŠAMBRONSKÁ a Miroslav VOJKOVIČ. Marek MLYNEK bol dňa 09.03.2013 na Valnom zhromaždení SZZ v Bratislave zvolení za podpredsedu SZZ a z uvedeného dôvodu písomnou formou adresovanou predsedníctvo SZZ sa vzad funkcie predsedu KR. Miroslav VOJKOVIČ z osobných dôvodu taktiež písomnou formou adresovanou P SZZ sa ku dňu 08.06.2013 vzdal funkcie člena KR. Na základe uvedených skutočnosti predsedníctvo SZZ na svojom zasadnutí v Snine dňa 08.06.2014 zvolilo jednohlasne za predsedu KR Vladimíra LACA a za členov KR Martina BULKA a Andreu ŠAMBRONSKÚ.

Jednou z hlavných úlohou KR bola nominácia rozhodcov na zväzové súťaže a na súťaže usporiadané jednotlivými ZK – ZO, zabezpečenie bezproblémového chodu týchto súťaží a v zmysle Jednotného systému vzdelávania v spolupráci so SZZ usporiadať školenie pre nových a aktívnych rozhodcov SZZ.

Rok 2013 bol rokom novelizácie, zmien a úprav v pravidlách FILA. Musím konštatovať, že vďaka profesionalite našich lektorov, aktívnych rozhodcov, trénerov a funkcionárov jednotlivých ZK-ZO sa nám podarilo všetky tieto zmeny v pravidlách zaviesť do praxe bez väčších problémov. Či už na školení rozhodcov resp. prostredníctvo elektronickej pošty a priamo na turnajoch komisia rozhodcov v spolupráci s medzinárodnými rozhodcami preškoľovali a zavádzali do praxe novelizáciu a zmeny v pravidlách FILA . Týmto chcem poďakovať trénerom jednotlivých ZK-ZO za ich tolerantný prístup pri aplikácií nových pravidiel rozhodcami do praxe na jednotlivých turnajov.

SZZ v hodnotiacom období mal 4-roch medzinárodných rozhodcov a to : Marek MLYNEK, Miroslav VOJKOVIČ, Martin BULKO a Štefan KORBA.

Účasť medzinárodných rozhodcov na MS, ME a MT FILA bola nasledovná:

Marek MLYNEK

* MT seniorov Bukurešť - Rumunsko
* MT seniorov Varna - Bulharsko
* MS junior Sofia – Bulharsko
* ME junior Skopje – Macedónsko

Miroslav VOJKOVIČ

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |

* ME seniorov Tbilisi Gruzínsko
* Szombatheky Maďarsko – Golden Grand Prix Hungaria – seniori GR
* ME kadetov Bar Čierna Hora
* MS kadetov Zrenjanin Srbsko
* MS seniorov Budapešť Maďarsko
* Moskva Rusko MT European Nations Cap seniori oba štýly, zúčastnil sa, ako delegát FILA

Martin BULKO

* MT FILA Refic Memisevic Memorial v Srbsku, Subotica  kadeti GR
* MT FILA Pytlasinsky v Poľsku, Waršava, senior GR
* MT FILA Polando open a Ziolkowski, Poľkos, Senior VŠ a ženy

Štefan KORBA

* MT Götzis Austria Open Rakúsko, junior, GR
* MT Belehrad Srbsko, senior, GR
* MT Dortmund Nemecko [Grand Prix of Germany - Senior](javascript:void(0)) , oba štýly

V roku 2013 SZZ a KR evidovali 38 aktívnych národných rozhodcov a 30 národných neaktívnych rozhodcov.

V dňoch od 25.01. do 27.01.2013 v Trenčíne KR v spolupráci so SZZ usporiadala školenie rozhodcov, ktorého sa zúčastnili lektori školenia pp Mlynek, Vojkovič, Hirjak, Radnóti, Mikuška, hosťom bola generálna sekretárka SZZ p. Valentová a 20 zúčastnených rozhodcov. Z uvedeného počtu rozhodcov bolo 7 nových, 6-ti, ktorí si zvyšovali národnú triedu a zvyšných 7 sa zúčastnilo školenia za účelom potvrdenia si pridelenej rozhodcovskej triedy. Komisia rozhodcov konštatuje, že sa zvýšil záujem o rozhodcov z kategórie mladšej generácie.

Dňa 25.10.2013 v Košiciach KR na svojom zasadnutí navrhla P SZZ zmeny v Jednotnom vzdelávacom systéme MŠ SR týkajúci sa rozhodcov a to v oblasti zmien v lektorskom zbore, kde namiesto Mgr. Ľubomír LOHYŇA nahradiť Mgr. Karola MIKUŠKU a v zmene u školiteľov namiesto neb. Peter REŠETÁR nahradiť Bc. Martinom BULKOM. Komisia rozhodcov navrhla v čl.4 JVS úpravu tried rozhodcov tak, aby tieto boli totožné z triedami rozhodcov FILA a doplniť literatúru o novelizované pravidiel FILA z r. 2013 ( v súčasnej dobe od 01.01.2014 ). Zároveň navrhla P SZZ, aby sa v dňoch 17. – 19. januára 2014uskutočnilo školenie a seminár rozhodcov v Trenčíne a navrhla úpravu poplatkov pre účastníkov školenia nasledovne :

1. Pri súčasnej III. triede zo 75,-€ na 35,- €
2. Pri súčasnej II. triede z 50,-€ na 25,- €
3. Pri súčasnej III. triede z 25,-€ na 15,- €

Dňa 12.09.2013 P SZZ a KR obdržali od ZK Dunajplavba Bratislava žiadosť o zmenu hlavného rozhodcu na 3.kolo DSD seniorov v Bratislave, ktoré sa uskutočnilo dňa 05.10.2013. Predmetom žiadosti bolo nesúhlas s nomináciou pána Mareka Mlyneka, ako hlavného rozhodcu 3. kola DSD seniorov. KR jednohlasne zamietla túto žiadosť, predložila výsledok svojho rozhodnutia P SZZ a toto jednohlasne potvrdilo výsledok rozhodnutia KR.

Dňa 16.03.2013 na Majstrovstvá SR juniorov v gréckorímskom štýle v Šamoríne došlo k mimoriadnej udalosti počas finálového zápasu v hmotnostnej kategórií do 74 kg medzi pretekárom Denis HORVÁTH ( ZK Gladiátor Šamorín ) a János RÁKOCZI ( ZŠK Gabčíkovo ), kedy po ukončení stretnutia v 3- tej perióde zápasník János RÁKOCZI počas vyhlásenia víťaza stretnutia odmietol podať ruku rozhodcovi na žinenke, demonštratívne si vyzliekol dres a hlasným verbálnym spôsobom urazil rozhodcu na žinenke, pričom tieto verbálne urážky smerujúce k rozhodcovi niekoľko krát zopakoval. Následne demonštratívne opustil žinenku bez podania rúk, bez vyhlásenia víťaza a rozhodcovi sa neospravedlnil. Vzhľadom k uvedenému incidentu a nešportovému správaniu sa pretekára János RÁKOCZIHO bol tento okamžite diskvalifikovaný z celého turnaja a nebol klasifikovaný.

Komisia rozhodcov aj na základe vyššie uvedeného na najbližšom školení preškolila rozhodcov o prísnejšom dodržiavaní disciplinárneho poriadku SZZ.

V závere by som chcel poďakovať všetkým rozhodcom, trénerom, funkcionárom ZK-ZO a P SZZ za spoluprácu počas celého roka a zaželať veľa pracovných úspechov do ďalšieho obdobia.

Ďakujem

V Prievidzi, 13.03.2014 Vladimír LACO

predseda KR

* riešenie problému a žiadosti blavy o zmenu na pozícii hl.rozhodcu v Blave 3 kolo senior liga
* riešil sa problém so zápasníkom z Gabčíkova na MS juniorov v Šamoríne za nešportové správanie vylúčený z turnaja